ଜି.ଯୋ.ସ.ଶା. | କଳାହାଣ୍ଡି ଜିଲ୍ଲା, ଓଡିଶା ସରକାର | ଭାରତ\nଜିଲ୍ଲା ଯୋଜନା ଓ ସମୀକ୍ଷା ଶାଖା (ଜି.ଯୋ.ସ.ଶା.)\nସଂକ୍ଷେପ ରେ ଜି.ଯୋ.ସ.ଶା.\nଓଡିଶା ସରକାରଙ୍କ ଦ୍ବାରା ରାଜ୍ୟରେ ଯୋଜନା କୁ ଗ୍ରାମାଞ୍ଚଳରେ ସଫଳ ରୂପାୟନ କରିବା ପାଇଁ ବିଭିନ୍ନ ପଦକ୍ଷେପ ନିଅଯାଇଛି। ଏଥିପାଇଁ ସମସ୍ତ ଜିଲ୍ଲାରେ ଜିଲ୍ଲା ଯୋଜନା ଓ ସମୀକ୍ଷା ଶାଖା (ଡି.ପି.ଏମ.ୟୁ) କାର୍ଯ୍ୟ।ଳୟ କରାଯାଇଛି । କଳାହାଣ୍ଡି ଡି.ପି.ଏମ.ୟୁ କାର୍ଯ୍ୟ।ଳୟ ୨୦୧୦ ମସିହାରେ ସ୍ଥାପନ କରଯାଇଥିଲା । ଯାହାକି ରାଜ୍ୟ ଯୋଜନା ଏବଂ ପର୍ଯ୍ୟବେକ୍ଷଣ ବିଭାଗ ଅଧୀନରେ ଆସୁଅଛି । ବାର୍ଷିକ ଯୋଜନା ଖସଡା ତିଆରି କରିବା ଏହି କାର୍ଯ୍ୟ।ଳୟର ମୁଖ୍ୟ କାର୍ଯ୍ୟ ଅଟେ ।\nଜିଲ୍ଲା ଯୋଜନା ଏବଂ ସମୀକ୍ଷା ଶାଖାର ଉଦ୍ଦେଶ୍ୟ\nଜିଲ୍ଲା ସ୍ତରୀୟ ସମସ୍ତ ତଥ୍ୟ ସଂଗ୍ରହ କରିବା, ଅଧ୍ୟୟନ ଓ ବିଶ୍ଳେଷଣ କରିବା ଏହି ଶାଖା ର ମୁଖ୍ୟ ଉଦ୍ଧେଶ୍ୟ ଅଟେ ।\nସ୍ଥାନୀୟ ଯୋଜନା ଖସଡା କୁ ନିମ୍ନ ସ୍ତରରେ ଦୃଢୀଭୁତ କରିବା ପାଇଁ ପଞ୍ଚାୟତିରାଜ ଅନୁଷ୍ଠାନ, ସହରାଞ୍ଚଳ ସ୍ତରୀୟ, ଜିଲ୍ଲା ସ୍ତରୀୟ ଓ ସଚିବ ସ୍ତରୀୟ ବୈଷୟିକ ସହଯୋଗ ପ୍ରଦାନ କରିଥାଏ ।\nଜିଲ୍ଲା ଯୋଜନା କମିଟିର ବିଭିନ୍ନ ଉନ୍ନୟନ ମୂଳକ କାର୍ଯ୍ୟ କୁ ପର୍ଯ୍ୟବେକ୍ଷଣ ଓ ମୂଲ୍ୟାଙ୍କନ ରେ ସାହାଯ୍ୟ କରିଥାଏ ।\nବିଭିନ୍ନ ଭିତ୍ତିଭୂମିମୂଳକ କାର୍ଯ୍ୟକ୍ରମ ପାଇଁ ପ୍ରକଳ୍ପ ସୂଚୀ ପ୍ରସ୍ତୁତ କରିବା ସହ ଏହାକୁ ଚିହ୍ନଟ ଏବଂ ସମ୍ପାଦନ କରିବାର କାର୍ଯ୍ୟ କରିଥାଏ । ଏହାର ବିଶେଷ ବିବରଣୀ ପ୍ରସ୍ତୁତ କରିବା ମଧ୍ୟ (ଡି.ପି.ଏମ.ୟୁ) ର ଅନ୍ୟତମ କାର୍ଯ୍ୟ ଅଟେ ।\nଡି.ପି.ଏମ.ୟୁ ର କାର୍ଯ୍ୟାବଳି\nଡି.ପି.ଏମ.ୟୁ ରେ ୩ ଟି ଶାଖା କାର୍ଯ୍ୟରତ ଅଛି\nଏହି ଶାଖା ଜିଲ୍ଲାର ବିଭିନ୍ନ ଉନ୍ନତିମୂଳକ କାର୍ଯ୍ୟ ପାଇଁ ଦାୟିତ୍ବବାନ ଅଟେ । ଏହା ସହ ଜିଲ୍ଲାର ସଂଗ୍ରହିତ ଜଳସମ୍ପଦ, ଖଣିଜସମ୍ପଦ, କୁଶଳୀ ଓ ଅଣ କୁଶଳୀ ଇତ୍ୟାଦି କୁ ସଠିକ ଭାବରେ ବିନିଯୋଗ କରିବା ପାଇଁ ପଦକ୍ଷେପ ନେବା ଏହି ଶାଖାର ମୁଖ୍ୟ କାର୍ଯ୍ୟ ଅଟେ ।\nଏହି ଶାଖା ଜିଲ୍ଲା ଏବଂ ଉପଖଣ୍ଡ ସ୍ତରୀୟ ତଥ୍ୟସଂଗ୍ରହ ଏବଂ ବିଶ୍ଳେଷଣ କରିବା ପାଇଁ ଦାୟିତ୍ବବାନ ଅଟେ । ଏହି ତଥ୍ୟ ଜିଲ୍ଲା ସ୍ତରୀୟ, ଉପଖଣ୍ଡ ସ୍ତରୀୟ ଯୋଜନା ପ୍ରସ୍ତୁତୀ ଏବଂ ଅନ୍ୟାନ୍ୟ କାର୍ଯ୍ୟ ପାଇଁ ସହାୟକ ହୋଇଥାଏ ।\nଏହି ଶାଖା ଜିଲ୍ଲା ଯୋଜନା କମିଟି ସହିତ ଡି.ପି.ଏମ.ୟୁ ର ଦୁଇଟି ଶାଖା (ଯୋଜନା ଓ ପରିସଂଖ୍ୟାନ)କୁ ବିଶ୍ଳେଷନାତ୍ମକ ସହାୟତା ପ୍ରଦାନ କରିଥାଏ ।\nଜିଲ୍ଲା ବ୍ୟାପକ ଯୋଜନା ପ୍ରସ୍ତୁତିକରଣ\nବିଭିନ୍ନ ଜିଲ୍ଲା ସ୍ତରୀୟ ଡି.ପି.ଏମ.ୟୁ ସ୍କିମ କୁ ଆଖି ଆଗରେ ରଖି ଜିଲ୍ଲା ଯୋଜନା ପ୍ରସ୍ତୁତ କରିଥାଏ । ଏହି ଯୋଜନା କୁ ଅଧିକ ଫଳପ୍ରଦ ଏବଂ ପ୍ରାସଙ୍ଗିକ କରିବା ପାଇଁ ଜିଲ୍ଲା ସ୍ତରରେ ବିଭିନ୍ନ ଅଧିକାରୀଙ୍କ ଓ କର୍ମଚାରି ଙ୍କ ସହଯୋଗ ବିଭିନ୍ନ ସ୍କିମ ର ପାଣ୍ଠିକୁ ସଠିକ ଭାବରେ ଖର୍ଚ ଓ ଆବଣ୍ଟନ କରିଥାନ୍ତି ।\nଜିଲ୍ଲା ଯୋଜନା କମିଟି (DPC)\nଡିପିସି କୁ ଜିଲ୍ଲା ଏବଂ ଉପଜିଲ୍ଲା ସ୍ତରରେ ବୈଷୟିକ କମିଟି ସାହାଯ୍ୟ କରିଥାଏ । ଏଥିପାଇଁ ରାଜ୍ୟ ସରକାର ୩ ଜଣ ଦକ୍ଷ ଅଧିକାରୀ ଙ୍କୁ ନିଯୁକ୍ତି ପ୍ରଦାନ କରିଥାନ୍ତି । ଏହା ବ୍ୟତୀତ ଡିପିସି ରେ କିଛି ଦକ୍ଷ ସଦସ୍ୟ ଏବଂ ମନୋନିତ ସଦସ୍ୟ ରହିବାର ନିୟମ ରହିଅଛି । ଏହି ସଂଶୋଧନ ଅଧିନିୟମ ୨୨.୧୨.୨୦୧୫ ରିଖ ରେ ଓଡିଶା ସରକାର ଙ୍କ ଗେଜେଟରେ ପ୍ରକାଶ ପାଇବା ସହ ୨୫.୦୧.୨୦୧୬ରୁ କାର୍ଯ୍ୟକାରୀ ହୋଇଅଛି । ଓଡିଶା ଜିଲ୍ଲା ଯୋଜନା କମିଟି ସଂଶୋଧନ ଅଧିନିୟମ ଅନୁସାରେ ୨୯.୦୧.୨୦୧୬ ରାଜ୍ୟ ସରକାର ୧୫ଜଣ ବିଧାୟକ ଙ୍କୁ ଜିଲ୍ଲା ଯୋଜନା କମିଟି ର ଅଧ୍ୟକ୍ଷ / ଅଧ୍ୟକ୍ଷା ନିଯୁକ୍ତ କରିଥିଲେ । କଳାହାଣ୍ଡି ଜିଲ୍ଲାର ଅଧ୍ୟକ୍ଷ ଭାବେ ଶ୍ରୀ ବଳଭଦ୍ର ମାଝି (ଲାଞ୍ଜିଗଡ ବିଧାୟକ ) ଙ୍କୁ ନିଯୁକ୍ତି ପ୍ରଦାନ କରାଯାଇଛି ।\nଜିଲ୍ଲା ଯୋଜନା ଏବଂ ପର୍ଯ୍ୟବେକ୍ଷଣ ଅନ୍ତର୍ଭୁକ୍ତ ସ୍କିମସ\nଡିପିଏମୟୁ ଅଧୀନ ରେ ନିମ୍ନଲିଖିତ ସ୍କିମସ କାର୍ଯ୍ୟରତ ଅଟେ\nଯୋଜନା ଓ ସଂଯୋଜନ ବିଭାଗ ବିଧାୟକ ଆଞ୍ଚଳିକ ଉନ୍ନୟନ ପାଣ୍ଠି, ସ୍ବତନ୍ତ୍ର ସମସ୍ୟା ପାଣ୍ଠି, ସ୍ବତନ୍ତ୍ର ଉନ୍ନୟନ କାର୍ଯ୍ୟକ୍ରମ ନିମନ୍ତେ ଅନୁଦାନ ପ୍ରଦାନ କରେ ଏବଂ ସାଂସଦ ଉନ୍ନୟନ ପାଣ୍ଠିର ପର୍ଯ।ଲୋଚନା କରେ । ମାନନୀୟ ସାଂସଦ ଓ ବିଧାୟକ ମାନେ ଏହି କାର୍ଯ୍ୟକ୍ରମରେ ନିଜସ୍ବ ନିର୍ବାଚନ ମଣ୍ଡଳୀରେ ଉପଯୋଗ କରିବା ନିମନ୍ତେ ପ୍ରକଳ୍ପମାନ ସୁପାରିସ କରିଥାନ୍ତି । ଏହି ଯୋଜନାରେ ବିଶଦ ବିବରଣୀ ନିମ୍ନରେ ପ୍ରଦତ୍ତ କରାଗଲା ।\nବିଜୁ କେ. ବି. କେ. ଯୋଜନା\nରାଜ୍ୟସରକାର ନିଜସ୍ବ ପାଣ୍ଠିରୁ ବିଜୁ କେ.ବି.କେ. ଯୋଜନାରେ ୨୧୭୫୦.୦୦ ଲକ୍ଷ୍ୟ ଟଙ୍କା କଳାହାଣ୍ଡି ଜିଲ୍ଲାରେ ୨୦୦୬-୦୭ ଠାରୁ ୨୦୧୭-୧୮ ପର୍ଯ୍ୟନ୍ତ ବ୍ୟୟ ବରାଦ କରିଛନ୍ତି । ତନ୍ମଧ୍ୟରୁ ୧୮୫୮୭.୬୨ ଲକ୍ଷ୍ୟ ଏପ୍ରଜ୍ୟନ୍ତ ବିନିଯୋଗ ହୋଇଅଛି । ୪୧୫୩ ଗୋଟି ପ୍ରକଳ୍ପ ମଞ୍ଜୁର ହୋଇଅଛି ଏବଂ ୩୫୫୯ ଗୋଟି ପ୍ରକଳ୍ପ ର କାର୍ଯ୍ୟ ସମାପ୍ତ ହୋଇଅଛି । ଏହି ଅର୍ଥକୁ ବିଜୁଳି, ସଡକ, ପାଣି ଓ ଜୀବିକା ନିର୍ବାହ ପାଇଁ ପଦକ୍ଷେପ ଅର୍ଥାତ ଗ୍ରାମ୍ୟ ବିଦ୍ୟୁତିକରଣ ଓ ରାସ୍ତା ଘାଟରେ ବିଜୁଳି ଆଲୁଅ ବ୍ୟବସ୍ତା, ଗ୍ରାମ ମଧ୍ୟରେ କଂକ୍ରିଟ ରାସ୍ତା ନିର୍ମାଣ, ଜଳସେଚନ ଓ ପାନୀୟ ଜଳର ଉସ ସୃଷ୍ଟିସଂପର୍କିତ କାର୍ଯ୍ୟ / ପ୍ରକଳ୍ପ ଏବଂ ପୋଷଣୀୟ ଆଯ ସୃଷ୍ଟି ଆଦି କାର୍ଯ୍ୟକ୍ରମ କାର୍ଯ୍ୟକାରୀ କରଯାଇଛି । ଏହି ଯୋଜନାରେ ୨୦୧୮-୧୯ କଳାହାଣ୍ଡି ଜିଲ୍ଲା ପାଇଁ ବ୍ୟୟ ବାରଦ କରାଯାଇଛି ।\nପଶ୍ଚିମ ଓଡିଶା ବିକାଶ ପରିଷଦ (WODC)\nପଶ୍ଚିମ ଓଡିଶା ବିଭିନ୍ନ ଜିଲ୍ଲାରେ ଉନ୍ନୟନ ପ୍ରକ୍ରିୟାକୁ ତ୍ବରାନ୍ନିତ କରିବା ଲକ୍ଷ୍ୟ ନେଇ ପଶ୍ଚିମ ଓଡିଶା ବିକାଶ ପରିଷଦ ଗଠନ କରାଯାଇଛି । ପଶ୍ଚିମ ଓଡିଶା ବିକାଶ ପରିଷଦର କାର୍ଯ୍ୟ ପରିସର ୧୦ ଗୋଟି ଜିଲ୍ଲା ଯଥା - ବରଗଡ, ବଲାଙ୍ଗିର, ବୌଦ୍ଧ, ଦେବଗଡ, ଝାରସୁଗୁଡା, କଳାହାଣ୍ଡି, ନୂଆପଡା, ସମ୍ବଲପୁର, ସୁବର୍ଣପୁର, ସୁନ୍ଦରଗଡ ଏବଂ ଅନୁଗୁଳ ଜିଲ୍ଲାର ଆଠମଲ୍ଲିକ ଉପଖଣ୍ଡ ଅଟେ । ରାଜ୍ୟ ସରକାର ଏହି ବିକାଶ ପରିଷଦକୁ ୨୦୦୮-୨୦୦୯ ମସିହାଠାରୁ ପ୍ରତିବର୍ଷ ୫୦.୦୦ କୋଟି ସ୍ବତନ୍ତ୍ର ଅନୁଦାନକୁ ମିଶାଇ ମୋଟ ୧୦୦ କୋଟି ଟଙ୍କା ସହାୟକ ଅନୁଦାନ ମଞ୍ଜୁର କରିଥାନ୍ତି ।\nପଶ୍ଚିମ ଓଡିଶା ବିକାଶ ପରିଷଦ ଆରମ୍ବ ହେବ ଦିନଠାରୁ ଗମନାଗମନ ଓ ଯୋଗାଯୋଗ, କୃଷି ଭିର୍ତ୍ତିକ ଉନ୍ନତି, କ୍ଷୁଦ୍ର ଜଳସେଚନ, ଚେକଡ୍ୟାମ ନିର୍ମାଣ, ଉଠା ଜଳସେଚନ ପ୍ରକଳ୍ପ ସ୍ଥାପନ, ପାଇପ ଜଳ ଯୋଗାଣ ପ୍ରକଳ୍ପ, ନଳକୂପ ଖନନ, ବିଦ୍ୟାଳୟ ଓ ମହାବିଦ୍ୟାଳୟ ମାନଙ୍କ ଭିତ୍ତିଭୂମି ବିକାଶ, ସ୍ୱାସ୍ଥ୍ୟ ସେବା, ଗ୍ରାମ୍ୟ ବିଦ୍ୟୁତିକରଣ, କମ୍ୟୁନିଟି ସେଣ୍ଟର ତଥା କଲ୍ୟାଣ ମଣ୍ଡପ ନିର୍ମାଣ, ପାର୍କ ଓ ଖେଳ ପଡିଆର ବିକାଶ ଇତ୍ୟାଦି ବାବଦରେ ୪୧୫୪ ଗୋଟି ପ୍ରକଳ୍ପ ପାଇଁ ୧୯୪.୯୫ କୋଟି ଟଙ୍କା ପ୍ରଶାସନିକ ମଞ୍ଜୁରୀ ଦେଇଛନ୍ତି ଓ ତନ୍ମଧ୍ୟରୁ ୩୭୭୩ ଗୋଟି ପ୍ରକଳ୍ପ ଅଦ୍ୟାବଧି ସଂପୂର୍ଣହୋଇଅଛି ।\nବିଧାୟକ ଆଞ୍ଚଳିକ ଉନ୍ନୟନ ପାଣ୍ଠି (MLALAD)\nଯୋଜନା ପ୍ରକ୍ରିୟାରେ ଜନସାଧାରଣ ଓ ସ୍ଥାନୀୟ ଲୋକ ପ୍ରତିନିଧି ମାନଙ୍କ ଅଂଶଗ୍ରହଣକୁ ଅଧିକରୁ ଅଧିକ ବୃଦ୍ଧି କରିବା ନିମନ୍ତେ, ବିଧାୟକ ଆଞ୍ଚଳିକ ଉନ୍ନୟନ ପାଣ୍ଠି ପ୍ରଚଳନ କରାଯାଇଛି, ଯାହାକି ଯୋଜନାର ବିକେନ୍ଦ୍ରୀକରଣ ର ମୁଖ୍ୟ ଉଦ୍ଦେଶ୍ୟ ଅଟେ । ୧୯୯୩ ଠାରୁ ପ୍ରଚଳିତ ସାଂସଦ ଉନ୍ନୟନ ପାଣ୍ଠି ଢାଞ୍ଚା ରେ ୧୯୯୭-୯୮ ଠାରୁ ବିଧାୟକ ଉନ୍ନୟନ ପାଣ୍ଠି ଓଡିଶା ରେ ପ୍ରଚାଳନ କରାଯାଇଛି । ରାଜ୍ୟ ଯୋଜନା ବଜେଟ ରୁ ପ୍ରତି ନିର୍ବାଚନ ମଣ୍ଡଳୀ ପିଛା ୧.୦୦ କୋଟି ଲେଖାଏଁ ଅର୍ଥ ପ୍ରଦତ୍ତ କରାଯାଇଥାଏ, ଯାହାକି ରାଜ୍ୟର ସମ୍ବଳକୁ ଦୃଷ୍ଟିରେ ରଖି ବଣ୍ଟନ କରାଯାଇଥାଏ । ଏହି ଅର୍ଥ କ୍ଷୁଦ୍ର ତଥା ଅତ୍ୟାବଶ୍ୟକ ପ୍ରକଳ୍ପ ଗୁଡିକ ନିମନ୍ତେ ଖର୍ଚ୍ଚ ହେବା ପାଇଁ ଉଦିଷ୍ଟ ଅଟେ । ଅନ୍ୟ ସୂତ୍ରରୁ ଅର୍ଥ ଉପଲବ୍ଧ ହୋଇପାରୁନଥିବା ପ୍ରକଳ୍ପ ଗୁଡିକ ନିମନ୍ତେ ଏହି ପାଣ୍ଠି ର ଅର୍ଥ ମଞ୍ଜୁର କରାଯାଏ । ଏହି ଅର୍ଥ ଅନ୍ୟ କୌଣସି ପାଣ୍ଠି ସହିତ ମିଶାଯାଇ ପାରିବ ନହିଁ । ତଥାପି ଏହି ପାଣ୍ଠି ରାଜ୍ୟ ପ୍ରତିଷ୍ଠିତ ପ୍ରଶାସନ ଏବଂ ଆର୍ଥିକ କ୍ରିୟାବିଧି ଓ କେତେକ ନିର୍ଦ୍ଧିଷ୍ଠ ନିଯମାବଳୀ ଅନୁଯାୟୀ ବିନିଯୋଗ କରାଯାଏ । ମନୋନୀତ ପ୍ରକଳ୍ପ ଗୁଡିକ ଆର୍ଥିକ ବର୍ଷ ମଧ୍ୟରେ ମନୋନୀତ ହେବା ଆବଶ୍ୟକ ୨୦୧୦-୧୧ ରୁ ବିଧାୟକ ଆଞ୍ଚଳିକ ଉନ୍ନୟନ ପାଣ୍ଠି constituency ପିଛା ୧.୦୦ କୋଟି କୁ ବୃଦ୍ଧି କରାଯାଇଛି । ରାଜ୍ୟ ସ୍ତରରେ ଓ ଜିଲ୍ଲା ସ୍ତରରେ ଏହାର ତ୍ୱରାନ୍ୱିତ କାର୍ଯ୍ୟ।ନ୍ନୟନ ପାଇଁ ନିୟମିତ ଭାବରେ ସମୀକ୍ଷା କରାଯାଉଛି । ୨୦୧୭-୧୮ ପର୍ଯ୍ୟନ୍ତ ୭୩୩୯.୦୦ ଲକ୍ଷ୍ୟ ଟଙ୍କା କଳାହାଣ୍ଡି ଜିଲ୍ଲା କୁ ମଞ୍ଜୁର କରାଯାଇଛି । ସେଥିରୁ ୬୫୭୦.୯୫ ଲକ୍ଷ୍ୟ ଟଙ୍କା (୮୯.୫୩%) ବର୍ତ୍ତମାନ ସୁଧା ଖର୍ଚ୍ଚ ହୋଇଛି । ୨୦୧୮-୧୯ ଆର୍ଥିକ ବର୍ଷରେ ୫୦୦.୦୦ ଲକ୍ଷ୍ୟ ଟଙ୍କା ବଜେଟ ରେ ବ୍ୟବସ୍ତା କରାଯାଇଛି । ଅଦ୍ୟାବଧି ୭୯୪୩ ଟି ପ୍ରକଳ୍ପ ମଞ୍ଜୁର ହୋଇଛି ଯହିଁରୁ ୭୫୬୮ (୯୫%) ଟି ପ୍ରକଳ୍ପ ସମ୍ପୂର୍ଣ ହୋଇଛି ।\nସ୍ବତନ୍ତ୍ର ଉନ୍ନୟନ କାର୍ଯ୍ୟକ୍ରମ (SDP)\nରାଜ୍ୟ ସରକାର ୨୦୧୨-୧୩ ଆର୍ଥିକ ବର୍ଷ ଠାରୁ ସ୍ବତନ୍ତ୍ର ଉନ୍ନୟନ କାର୍ଯ୍ୟକ୍ରମ ଯୋଜନା ପ୍ରବର୍ତ୍ତନ କରିଅଛନ୍ତି । ଭିତ୍ତିଭୂମି ଉନ୍ନୟନ କାର୍ଯ୍ୟ।ନ୍ବୟନ ଏହି ପାଣ୍ଠିର ମୂଳ ଲକ୍ଷ । ଯୋଜନା ଓ ସଂଯୋଜନ ବିଭାଗ ଦ୍ବାରା ରାଜ୍ୟ ଯୋଜନା ବଜେଟ ଅଟକଳରେ ଏହି ଅନୁଦାନ ବାବଦରେ ନିର୍ବାଚନ ମଣ୍ଡଳୀ ପିଛା ୫୦ ଲକ୍ଷ ଟଙ୍କା ଅର୍ଥ ବରାଦ କରାଯାଇଥାଏ । ଏହି ଅର୍ଥ ବିଧାୟକ ପାଣ୍ଠି-୧୯୯୭ ନିୟମାବଳୀ ଅନୁଯାୟୀ ଅନ୍ତଃନିର୍ମାଣ ଉନ୍ନୟନ ପ୍ରକଳ୍ପଗୁଡିକ ନିମନ୍ତେ ବ୍ୟୟ କରାଯିବା ପାଇଁ ନିର୍ଦ୍ଧାରିତ ହୋଇଅଛି । ବର୍ତ୍ତମାନ ସୁଦ୍ଧା ୧୫୦୦.୦୦ ଲକ୍ଷ୍ୟ ଟଙ୍କା କଳାହାଣ୍ଡି ଜିଲ୍ଲାକୁ ମଞ୍ଜୁର ହୋଇଅଛି । ସେଥିମଧ୍ୟରୁ ବର୍ତ୍ତମାନ ସୁଦ୍ଧା ୧୦୫୩.୦୦ (୭୦.୦୨%) ଲକ୍ଷ୍ୟ ଟଙ୍କା ଖର୍ଚ୍ଚ ହୋଇଅଛି । ଅଦ୍ୟାବଧି ୪୩୯ ଟି ପ୍ରକଳ୍ପ ମଞ୍ଜୁର ହୋଇଛି ଯହିଁରୁ ୩୩୭ (୭୬.୭୬%) ଟି ପ୍ରକଳ୍ପ ସମ୍ପୂର୍ଣ ହୋଇଛି । ୨୦୧୮-୧୯ ଆର୍ଥିକ ବର୍ଷ ପାଇଁ ୭୩.୫୦ କୋଟି ଟଙ୍କା ବ୍ୟୟ ଅଟାକଳ ପ୍ରସ୍ତାବ ରଖାଯାଇଛି ।\nସାଂସଦ ଆଞ୍ଚଳିକ ଉନ୍ନୟନ ପାଣ୍ଠି (MPLAD)\nଏହି ଯୋଜନା ୧୯୯୩-୯୪ ମସିହା ଠାରୁ କାର୍ଯ୍ୟକାରୀ ହୋଇଛି । ଏହି ଯୋଜନାରେ ପ୍ରତ୍ୟେକ ସାଂସଦ ନିଜ ନିର୍ବାଚନ ମଣ୍ଡଳୀ ନିମନ୍ତେ ବର୍ଷକୁ ୫.୦୦ କୋଟି ଟଙ୍କାର ପ୍ରକଳ୍ପ ସୁପାରିସ କରିଥାନ୍ତି । ରାଜ୍ୟସଭା ସାଂସଦ ତାଙ୍କ ନିର୍ବାଚନ ମଣ୍ଡଳୀ କିମ୍ବା ଅନ୍ୟ ନିର୍ବାଚନ ମଣ୍ଡଳୀ ନିମନ୍ତେ ପ୍ରକଳ୍ପମାନ ଦେଇପାରିବେ । ଭାରତ ସରକାରଙ୍କ ଅଧୀନରେ ଥିବା "ପରିସଂଖ୍ୟାନ ଓ ଯୋଜନା କାର୍ଯ୍ୟନ୍ବୟନ ମନ୍ତ୍ରଣାଳୟ" ବିଭିନ୍ନ ସମୟରେ ଏହି ସଙ୍କ୍ରାନ୍ତିୟ ନିର୍ଦ୍ଦେଶାବଳି ପ୍ରଦାନ କରିଥାନ୍ତି । ମାନନୀୟ ସାଂସଦ ମାନେ ନିଜ ନିର୍ବାଚନ ମଣ୍ଡଳୀରେ ଥିବା ସ୍ଥାନୀୟ ସମସ୍ୟାକୁ ଦ୍ରୁଷ୍ଟିରେ ରଖି ଉନ୍ନୟନମୂଳକ ପ୍ରକଳ୍ପମାନ ସୁପାରିଶ କରିଥାନ୍ତି । ଏହି ପାଣ୍ଠିରେ ଯୋଜନା ଆରମ୍ଭରୁ ଗୁରୁତ୍ବପୂର୍ଣ ଓ ସ୍ଥାୟୀ ପ୍ରକଳ୍ପ ସବୁ ଯଥା-ପାନୀୟଜଳ, ପ୍ରାଥମିକ ଶିକ୍ଷା, ସାଧାରଣ ସ୍ୱାସ୍ଥ୍ୟ, ପରିମଳ ଓ ରାସ୍ତା ଇତ୍ୟାଦି ମଞ୍ଜୁର କରାଯାଇଥାଏ । ଏହି ବିଭାଗ ଉକ୍ତ ଯୋଜନାର ସଫଳ ରୂପାୟନ ନିମନ୍ତେ ସତତ ଚେଷ୍ଟିତ ରହିଥାଏ । ଏହା ଛଡା ଏକ MIS Portal ପ୍ରଚଳନ କରାଯାଇଛି ଯହିଁରେ ସମସ୍ତ ତଥ୍ୟ ମନୋନୀତ ଜିଲ୍ଲା ଦ୍ବାରା ଜନସାଧାରଣଙ୍କ ଅବଗତି ନିମନ୍ତେ ଦର୍ଶାଯାଇଛି ।\nଏହି ପାଣ୍ଠି ସିଧାସଳଖ ଭାବେ କେନ୍ଦ୍ର ସରକାରଙ୍କ ପକ୍ଷରୁ ନୋଡାଲ ଜିଲ୍ଲାପାଳଙ୍କ ପାଖକୁ ଆସିଥାଏ । ବିଭିନ୍ନ ସ୍ତରରେ ଏହି କାର୍ଯ୍ୟର ସମୀକ୍ଷା କରାଯାଇଥାଏ । ରାଜ୍ୟ ସରକାର ସମ୍ପୃକ୍ତ ଜିଲ୍ଲାର ଜିଲ୍ଲାପାଳଙ୍କ ଅଧୀନରେ ଜିଲ୍ଲା ସ୍ତରୀୟ Monitoring Committee ଗଠନ କରିଛନ୍ତି । ଭାରତ ସରକାର ଅଦ୍ୟାବଧି ୭୭୧୫.୦୦ ଲକ୍ଷ୍ୟ ଟଙ୍କା କଳାହାଣ୍ଡି ଜିଲ୍ଲାକୁ ମଞ୍ଜୁର କରିଅଛନ୍ତି ଏବଂ ତନ୍ମଧ୍ୟରୁ ୬୮୦୬.୫୪ ଲକ୍ଷ୍ୟ ଟଙ୍କା (୮୮%) ଖର୍ଚ୍ଚ ହୋଇଛି । ଅଦ୍ୟାବଧି ୩୦୨୫ ଟି ପ୍ରକଳ୍ପ ମଞ୍ଜୁର ହୋଇଛି ଯହିଁରୁ ୨୮୫୭ (୯୪%) ଟି ପ୍ରକଳ୍ପ ସମ୍ପୂର୍ଣ ହୋଇଛି ।\nସ୍ବତନ୍ତ୍ର ସମସ୍ୟା ଜନିତ ପାଣ୍ଠି (SPF)\nରାଜ୍ୟ ସରକାରଙ୍କ ଦ୍ବାରା ୧୯୯୭-୯୮ ରେ ସ୍ବତନ୍ତ୍ର ସମସ୍ୟା ଜନିତ ପାଣ୍ଠି କାର୍ଯ୍ୟକାରୀ ହେଲା । ବିଭିନ୍ନ ଜିଲ୍ଲାର ସ୍ବତନ୍ତ୍ର ଗୁରୁତ୍ବ ଥିବା ପ୍ରକଳ୍ପ ଗୁଡିକୁ ଉପରୋକ୍ତ ପାଣ୍ଠିରେ ଅର୍ଥ ମଞ୍ଜୁର ହୋଇଥାଏ । ସ୍ବତନ୍ତ୍ର ସମସ୍ୟା ଥିବା ତଥା ସ୍ଥାନୀୟ ଆବଶ୍ୟକତା ଥିବା କ୍ଷୁଦ୍ର ଓ ଅତ୍ୟାବଶ୍ୟକୀୟ ପ୍ରକଳ୍ପ ନିମନ୍ତେ ଅର୍ଥ ମଞ୍ଜୁର ଏହି ଯୋଜନାର ମୂଳ ଲକ୍ଷ ଅଟେ । ଏଥିରେ ଗୋଟିଏ ପ୍ରକଳ୍ପର ସର୍ବାଧିକ ମୂଲ୍ୟ ୧୦ ଲକ୍ଷ ଟଙ୍କା ଧାର୍ଯ୍ୟ କରାଯାଇଛି ।\nଏଯାବତ ୨୦୧୮ ମାର୍ଚ ସୁଦ୍ଧା ୨୨୮୮.୮୦ ଲକ୍ଷ୍ୟ ଟଙ୍କା କଳାହାଣ୍ଡି ଜିଲ୍ଲାକୁ ଅନୁଦାନ ପ୍ରାପ୍ତ ହୋଇଅଛି । ସେଥିରୁ ୧୨୮୭.୮୬ ଲକ୍ଷ୍ୟ (୫୬%) ଟଙ୍କା ଖର୍ଚ୍ଚ ହୋଇଅଛି । ଅଦ୍ୟାବଧି ମୋଟ ୧୪୨୯ ମଞ୍ଜୁରିପ୍ରାପ୍ତ ପ୍ରକଳ୍ପ ମଧ୍ୟରୁ ୭୭୧ (୫୪%) ପ୍ରକଳ୍ପ ସମ୍ପୂର୍ଣ ହୋଇଛି ।\nବିଜୁ ଗ୍ରାମ ଜ୍ୟୋତି ଯୋଜନା (BGJY)\nବିଜୁ ଗ୍ରାମ ଜ୍ୟୋତି ଯୋଜନା ୨୦୦୭-୦୮ ରୁ ଓଡିଶା ସରକାର ଏନକେ ଦ୍ବାରା କାର୍ଯ୍ୟକାରୀ ହୋଇଆସୁଅଛି । ଏହି ଯୋଜନା ରେ କଳାହାଣ୍ଡି ଜିଲ୍ଲା ଅଦ୍ୟାବଧି ୪୧୧୭.୫୦ ଲକ୍ଷ୍ୟ ଟଙ୍କା ଅନୁଦାନ ପ୍ରାପ୍ତ ହୋଇଅଛି ଏବଂ ୩୭୧୮.୫୩ ଲକ୍ଷ୍ୟ ଟଙ୍କା ବିନିଯୋଗ ହୋଇଅଛି । ଏହି ଯୋଜନା ରେ ଯେଉଁ ପଡା ରେ ବିଜୁଳି ବ୍ୟବସ୍ତା ନ ଥାଏ ସେହିପରି ପଡା ମାନଙ୍କୁ ବିଗତ ୨୦୦୭-୦୮ ଠାରୁ ବିଜୁଳି ବ୍ୟବସ୍ତା କରାଯାଉଛି । ବର୍ତ୍ତମାନ ସୁଧା କଳାହାଣ୍ଡି ଜିଲ୍ଲାରେ ୮୧୩ ଗ୍ରାମ କୁ ବିଜୁଳି ଆଲୋକ ବ୍ୟବସ୍ତା କରାଯାଇଅଛି । ଏହା ସହିତ ଦରିଦ୍ର ସୀମା ରେଖା ତଳେ ରହିଥିବା ୬୯୭୫ ହିତାଧିକାରୀ ମାନଙ୍କୁ ବିନା ମୂଲ୍ୟ ରେ ବିଜୁଳି ସଂଯୋଗୀକରଣ ବ୍ୟବସ୍ଥା କରାଯାଇଛି ।\nବିଜୁ ସହରାଞ୍ଚଳ ବିଦ୍ୟୁତିକରଣ ଯୋଜନା (BSVY)\nବିଜୁ ସହରାଞ୍ଚଳ ବିଦ୍ୟୁତିକରଣ ଯୋଜନା ୨୦୧୦-୧୧ ରୁ କାର୍ଯ୍ୟକାରୀ ହୋଇ ଆସୁଅଛି ।ଏହି ଯୋଜନା ରେ କଳାହାଣ୍ଡି ଜିଲ୍ଲା କୁ ଅଦ୍ୟାବଧି ୫୫୩.୩୫ ଲକ୍ଷ୍ୟ ଟଙ୍କାର ଅନୁଦାନ ମିଳିଅଛି ଏବଂ ସେଥିମଧ୍ୟରୁ ୪୭୭.୬୧ ଲକ୍ଷ୍ୟ ଟଙ୍କା ବିନିଯୋଗ ହୋଇଅଛି । ଏହି ଜିଲ୍ଲାରେ ରହିଥିବା ଚାରି ଗୋଟି ସହରାଞ୍ଚଳ ଯଥା ଭବାନୀପାଟଣା, ଜୁନାଗଡ, କେସିଙ୍ଗା, ଧର୍ମଗଡ ରେ ୧୫୦ ଟି ବସ୍ତି ୧୨୭୭ ଟି ବି.ପି.ଏଲ ପରିବାର କୁ ବିଦ୍ୟୁତ ଯୋଗାଇ ଦେବା ସହିତ / ପରିବାର କୁ କୁଟୀର ଜ୍ୟୋତି ଯୋଗାଇ ଦିଆଯାଇଅଛି । ଆଗାମୀ ବର୍ଷ ମଧ୍ୟରେ ସମସ୍ତ ପଡା କୁ ବିଦ୍ୟୁତ ଯୋଗାଣ କାର୍ଯ୍ୟ ସମାପ୍ତ କରାଯିବ ।\nଜିଲ୍ଲା ଯୋଜନା ପାଇଁ ସଙ୍କଟକାଳୀନ ପାଣ୍ଠି\n୨୦୧୬-୧୭ ଆର୍ଥିକ ବର୍ଷରେ ଜିଲ୍ଲା ଯୋଜନା ପାଇଁ ସଙ୍କଟକାଳୀନ ପାଣ୍ଠି ନାମକ ଏକ ନୂତନ ଯୋଜନା କଳାହାଣ୍ଡି ଜିଲ୍ଲାରେ ପ୍ରଚଳନ କରାଯାଇଅଛି ।\nଉପରୋକ୍ତ ଯୋଜନାରେ ଗ୍ରାମାଞ୍ଚଳରେ ମୌଳିକ ବିତ୍ତିଭୂମିକୁ ପ୍ରାଧାନ୍ୟ ଦିଆଯାଇ ଯୋଗାଯୋଗ ଶୂନ୍ୟ ଅଞ୍ଚଳକୁ ସଂଯୋଗୀକରଣ, ସ୍ୱାସ୍ଥ୍ୟ ଏବଂ ପାନୀୟ ଜଳକୁ ଗୁରୁତ୍ବ ଦେବାର ଲକ୍ଷ୍ୟ ରଖାଯାଇଛି । ଏହି ଯୋଜନା ରେ କଳାହାଣ୍ଡି ଜିଲ୍ଲା କୁ ଅଦ୍ୟାବଧି ୩.୧୬ କୋଟି ଟଙ୍କାର ଅନୁଦାନ ମିଳିଅଛି ଏବଂ ସେଥିମଧ୍ୟରୁ ୨.୬୬ କୋଟି ଟଙ୍କା ବିନିଯୋଗ ହୋଇଅଛି । ଏହି ଯୋଜନାରେ ଅଦ୍ୟାବଧି ୯୫ ଟି ପ୍ରକଳ୍ପ ମଞ୍ଜୁରୀ ପ୍ରାପ୍ତ ହୋଇ ଅଛି । ଏହି ଯୋଜନାକୁ କାର୍ଯ୍ୟକାରୀ କରିବା ପାଇଁ ୨୦୧୭-୧୮ ଆର୍ଥିକ ବର୍ଷରେ ପ୍ରତ୍ୟେକ ଜିଲ୍ଲାକୁ ଲୋକସଂଖ୍ୟା ଅନୁପାତରେ ଅର୍ଥ ଆବଣ୍ଟନ କରାଯାଇଅଛି ।\nସରକାରଙ୍କ ଅନୁମୋଦନକ୍ରମେ ଜିଲ୍ଲା ଯୋଜନା କମିଟିର ଅଧ୍ୟକ୍ଷ ଶ୍ରୀ ବଳଭଦ୍ର ମାଝି (ବିଧାୟକ ଲାଞ୍ଜିଗଢ଼) ଙ୍କୁ ସଙ୍କଟକାଳୀନ ପାଣ୍ଠିର ପ୍ରକଳ୍ପ ଅନୁମୋଦନ କରିବା ପାଇଁ କ୍ଷମତା ପ୍ରଦାନ କରାଯାଇଅଛି ।\nଭାରତ ସରକାରଙ୍କର ଶତପ୍ରତିଶତ ଆର୍ଥିକ ଅନୁଦାନ ସହାୟତାରେ ରାଜ୍ୟ ଅର୍ଥନୀତି ଓ ପରିସଂଖ୍ୟାନ ନିର୍ଦେଶାଳୟ ଦ୍ବାରା କାର୍ଯକ୍ରମ ୧୯୭୬-୭୭ ମସିହାରୁ କାର୍ଯ୍ୟକାରୀ କରାଯାଉଅଛି । ଏହି କାର୍ଯକ୍ରମର ମୁଖ୍ୟ ଉଦ୍ଦେଶ୍ୟ ହେଲା ବ୍ଲକସ୍ତରରେ ରାଜ୍ୟର ମୁଖ୍ୟ ଫସଲ ଧାନର କ୍ଷେତ୍ରଫଳ, ଉତ୍ପାଦନ ଓ ଉତ୍ପାଦନ ହାରର ଅଟକଳ ନିର୍ଣ୍ଣୟ କରିବା ଓ ଜିଲ୍ଲା ସ୍ତରରେ ୧୨ ଗୋଟି ଗୌଣ ଫସଲର ଅଟକଳ ପ୍ରସ୍ତୁତ କରିବା । ଏହି ସର୍ଭେର ତଥ୍ୟାବଳୀକୁ ଆଧାର କରି ୧୩ ଗୋଟି ଫସଲ ଯଥା - ଗହମ , ମକା , ମାଣ୍ଡିଆ ,ମୁଗ, ବିରି ,କୋଳଥ , ରାଶି , ଚିନାବାଦାମ , ସୋରିଷ ,ଆଲସୀ ,ଆଳୁ , ଝୋଟ , ଆଖୁ , ପାଇଁ ପ୍ରସ୍ତୁତ କରାଯାଇଥିବା ଅଟକଳ କେନ୍ଦ୍ର ଓ ରାଜ୍ୟ ସରକାର ସରକାରୀ ତଥ୍ୟ ରୂପରେ ଗ୍ରହଣ କରିଥାନ୍ତି ।\n୨୦୧୭-୧୮ ବର୍ଷ ପାଇଁ କଳାହାଣ୍ଡି ଜିଲ୍ଲାରେ ଭୋଦେଇ ଋତୁର ୪୪୬ ନମୁନା ଗ୍ରାମର ଜମି ବିନିଯୋଗ ସର୍ଭେ କାର୍ଯ୍ୟ ଶେଷ ହୋଇଅଛି ଓ ପ୍ରାୟ ଧାନର ୧୭୦୬ ଶସ୍ୟକାଟ ପରୀକ୍ଷା କାର୍ଯ୍ୟ ସମ୍ପର୍ଣ୍ଣ କରଯାଇଅଛି । ଖରିଫ ଋତୁରେ ଧାନ ଓ ଗୌଣ ଫସଲର କ୍ଷେତ୍ରର କ୍ଷେତ୍ରଫଳ ଓ ଶସ୍ୟକାଟର କାର୍ଯ୍ୟ ସଂପୂର୍ଣ୍ଣ ହୋଇଯାଇଛି ଯାହା ନିର୍ଦେଶକ, ଅର୍ଥନୀତି ଓ ପରିସଙ୍ଖ୍ୟ।ନ ବିଭାଗ ନିକଟରେ ଉପସ୍ଥାପନ କରଯାଇଅଛି ।\n୨୦୧୮-୧୯ ବର୍ଷରେ ୩ ଟି ଶସ୍ୟ ଋତୁ ପାଇଁ ଧାନ ଓ ଗୌଣ ଫସଲର ୨୧୭୦ ଶସ୍ୟକାଟ ପରୀକ୍ଷା କରିବା ପାଇଁ ଧାର୍ଯ୍ୟ କରଯାଇଅଛି ।\nଶସ୍ୟ ପରିସଂଖ୍ୟାନ ଅଭିବୃଦ୍ଧି\nଓଡିଶାରେ ୧୯୭୬-୭୭ ମସିହାରୁ ଏହି ଯୋଜନା କାର୍ଯ୍ୟକାରୀ ହେଉଅଛି । କେନ୍ଦ୍ର ଓ ରାଜ୍ୟ ସରକାରଙ୍କ ଯୁଗ୍ମ ଉଦ୍ୟମରେ କୃଷି ପରିସଂଖ୍ୟାନ (EARAS) ଯୋଜନା କାର୍ଯ୍ୟକାରୀ ହେବାରେ ରହୁଥିବା ଅଭାବ, ଅସୁବିଧାର ଅନୁସନ୍ଧାନ କରିବା ଏହି ଯୋଜନାର ମୂଳ ଲକ୍ଷ୍ୟ ଅଟେ ।\n୨୦୧୬ -୧୭ ବର୍ଷରେ ପ୍ରତ୍ୟେକ ଋତୁରେ କଳାହାଣ୍ଡି ଜିଲ୍ଲାରେ ୧୪ ଗୋଟି ନମୁନା ଗ୍ରାମର କ୍ଷେତ୍ର ପରିଗଣନା କାର୍ଯ୍ୟ ଓ ୭୦ ଗୋଟି ଶସ୍ୟକାଟର ପରୀକ୍ଷଣ କାର୍ଯ୍ୟ (ଧାନ ଓ ଗୌଣ ଫସଲ ଯଥା - ମକା ,ବିରି , ମୁଗ , କୋଳଥର ) ପରିସମାପ୍ତି ହୋଇଅଛି ।\n୨୦୧୭ -୧୮ ବର୍ଷର ଭୋଦେଇ ଋତୁରେ ଧାନ ଓ ଗୌଣ ଫସଲର (ଯଥା - ମକା , ବିରି , ମୁଗ , କୋଳଥ , ଚିନାବାଦାମ ର ) କ୍ଷେତ୍ର ପରିଗଣନା ଓ ଶସ୍ୟକାଟ ପରୀକ୍ଷଣ କାର୍ଯ୍ୟ ସମାପ୍ତ ହୋଇଅଛି । ସେହିପରି ଶୀତ ଋତୁ ନିମନ୍ତେ ଆବଶ୍ୟକୀୟ ଧାନ ଫସଲର ଶସ୍ୟକାଟ ପରୀକ୍ଷଣ ବିବରଣୀ ନିର୍ଦ୍ଦେଶକ , ଅର୍ଥନୀତି ଓ ପରିସଂଖ୍ୟାନ ବିଭାଗ ନିକଟକୁ ପ୍ରେରଣ କରଯାଇଅଛି ।\nସେହିପରି କ୍ଷେତ୍ର ପରିଗଣନା ଓ ଶସ୍ୟକାଟ ପରୀକ୍ଷା , ବିଭିନ୍ନ ଫସଲ ଯଥା - ଧାନ ଓ ଗୌଣ ଫସଲ ( ମକା , ବିରି , ସୋରିଷ , ମୁଗ , କୋଳଥ ) ଫସଲ ପାଇଁ ୨୦୧୮ -୧୯ କୃଷି ବର୍ଷରେ କରାଯିବ ।\nପ୍ରଧାନମନ୍ତ୍ରୀ ଫସଲ ବୀମା ଯୋଜନା ର ମୂଳଲକ୍ଷ୍ୟ ହେଲା ବୀମାଭୁକ୍ତ ଚାଷୀମାନଙ୍କୁ ବୀମ।ରାଶି ପ୍ରଦାନ ନିମନ୍ତେ ନିର୍ଦ୍ଧାରିତ ଶସ୍ୟ ଯଥା - ଧାନ, ମକା ,ଚିନାବାଦାମ , ସୋରିଷର ଶସ୍ୟ ଉତ୍ପାଦନ ହାର ନିର୍ଣ୍ଣୟ କରିବା । ୨୦୧୦ -୧୧ ବର୍ଷଠାରୁ ଅର୍ଥନୀତି ଓ ପରିସଂଖ୍ୟାନ ନିର୍ଦେଶ।ଳୟ ରାଷ୍ଟ୍ରୀୟ କୃଷିବୀମା ଯୋଜନା (ଆରକେବିୟାଇ) ମାଧ୍ୟମରେ ଉତ୍ପାଦନ ହାର ଅଟକଳ କରିଆସୁଅଛି । ରାଜ୍ୟସରକାରଙ୍କ ସମବାୟ ବିଭାଗ ରାଷ୍ଟ୍ରୀୟ କୃଷିବୀମା ନିମନ୍ତେ ସଂଯୋଜକ ଭାବେ କାର୍ଯ୍ୟ କରୁଅଛି ।\n୨୦୧୬-୧୭ କୃଷିବର୍ଷ ପାଇଁ ଧାନ (ଖରିଫ ଓ ରବି ) ଓ ଗୌଣ ଫସଲ ଯଥା - ମକା, ବିରି , ସୋରିଷ , କୋଳଥ , ଚିନାବାଦାମ ଫସଲ ପାଇଁ ଯଥାକ୍ରମେ ଗ୍ରାମ ପଞ୍ଚାଯତ / ନଗରପାଳିକା ଓ ବ୍ଲକୱାରି ଉତ୍ପାଦନ ହାର ଆକଳନ କରାଯାଇ ନିର୍ଦ୍ଦେଶକ,ଅର୍ଥନୀତି ଓ ପରିସଂଖ୍ୟାନ ବିଭାଗ ନିକଟକୁ ପ୍ରେରଣ କରଯାଇଅଛି ।\n୨୦୧୭ -୧୮ କୃଷି ବର୍ଷରେ ଏହି କାର୍ଯ୍ୟକ୍ରମ (ଉଭୟ ଖରିଫ ଓ ରବି ) ଋତୁରେ ବ୍ଲକୱାରି ଧାନ ଫସଲ ଓ ଗୌଣ ଫସଲର ଉତ୍ପାଦନ ହାର ନିର୍ଣ୍ଣୟ କରାଯାଇ ନିର୍ଦ୍ଦେଶକ,ଅର୍ଥନୀତି ଓ ପରିସଂଖ୍ୟାନ ବିଭାଗ ନିକଟକୁ ପ୍ରେରଣ କରାଯାଇଛି । ୨୦୧୮ -୧୯ ବର୍ଷରେ ଉକ୍ତ କାର୍ଯ୍ୟ ଚାଲୁରହିବ ।\nକୃଷି ଶ୍ରମ ମଜୁରି\nକୃଷି ଶ୍ରମ ମଜୁରି ଓ କୃଷି ଉତ୍ପାଦନରେ ନିୟୋଜିତ କେତେକ ଦ୍ରବ୍ୟ ମୂଲ୍ୟର ମାସିକ ବିବରଣୀ ଜିଲ୍ଲାର ୪ ଗୋଟି କେନ୍ଦ୍ରରୁ ସଂଗ୍ରହ କରାଯାଇ ଏହାର ତନଖି ଓ ଏକତ୍ରିକରଣ ପରେ ,ମାସିକ ବିବରଣୀ ନିର୍ଦ୍ଦେଶକ,ଅର୍ଥନୀତି ଓ ପରିସଂଖ୍ୟାନ ବିଭାଗ ନିକଟକୁ ପଠାଯାଏ । ଏପ୍ରିଲ -୨୦୧୮ ପର୍ଯ୍ୟନ୍ତ ସମସ୍ତ ବିବରଣୀ ପ୍ରସ୍ତୁତ ହୋଇ ନିର୍ଦ୍ଦେଶକଙ୍କ ନିକଟକୁ ପଠାଯାଇଅଛି । ଏହି କାର୍ଯ୍ୟକ୍ରମ ୨୦୧୮ -୧୯ ବର୍ଷରେ ମଧ୍ୟ ଚାଲୁରହିବ ।\nବାର୍ଷିକ ଶିଳ୍ପ ସର୍ବେକ୍ଷଣ\nଓଡିଶାର ବାର୍ଷିକ ଶିଳ୍ପ ସର୍ବେକ୍ଷଣ କାର୍ଯ୍ୟ କେନ୍ଦ୍ରୀୟ ପରିସଙ୍ଖ୍ୟ।ନ କାର୍ଯ୍ୟ।ଳୟ, ଶିଳ୍ପ ପରିସଂଖ୍ୟାନ ଶାଖା , ଭାରତ ସରକାରଙ୍କର ସହଯୋଗରେ ୧୯୬୦ ମସିହାରୁ କରାଯାଇଆସୁଅଛି । ବର୍ତ୍ତମାନ ବାର୍ଷିକ ଶିଳ୍ପ ସର୍ବେକ୍ଷଣର ୨୦୧୪ -୧୫ , ୨୦୧୫ -୧୬ ମସିହାର ତଥ୍ୟ ସଂଗ୍ରହ , ସମ୍ୟକ ପରୀକ୍ଷା ଓ ତଥ୍ୟ ଦରଜ କାର୍ଯ୍ୟ ଅଗ୍ରଗତି କରୁଅଛି ।\n୨୦୧୮ -୧୯ ବର୍ଷରେ କେନ୍ଦ୍ରୀୟ ପରିସଂଖ୍ୟାନ ସଂସ୍ଥା ଅନୁସାରେ ୨୦୧୬ -୧୭ ମସିହା ପାଇଁ ଶିଳ୍ପ ସର୍ବେକ୍ଷଣ କାର୍ଯ୍ୟର କ୍ଷେତ୍ର ସର୍ବେକ୍ଷଣ କାର୍ଯ୍ୟ ଗ୍ରହଣ କରାଯିବ ।\nଶିଳ୍ପ ସମ୍ବନ୍ଧୀୟ ଉତ୍ପାଦକ ସୂଚକ\nକେନ୍ଦ୍ରୀୟ ପରିସଂଖ୍ୟାନ କାର୍ଯ୍ୟ।ଳୟ(ଶିଳ୍ପ ପରିସଂଖ୍ୟାନ ଶାଖା ଅନୁଦେଶ କ୍ରମେ ) ୨୦୧୧ -୧୨ ମସିହାକୁ ମୂଳବର୍ଷ ରୂପେ ନିଆଯାଇ ,କଳାହାଣ୍ଡି ଜିଲ୍ଲାର ୬ ଟି ଶିଳ୍ପ ସଂସ୍ଥାର (ଯଥା - ଶିବ ଗାରମେଣ୍ଟ୍ସ, କେଶିଙ୍ଗା,ନ୍ୟାଚୁରାଲ କୋଟ୍ଟନ, କେଶିଙ୍ଗା, ରାଘବ ଟ୍ୟାର ପିଭିଟି ଏଲଟିଡି,ଡୁମେରମୁଣ୍ଡା, କେଶିଙ୍ଗା, ସୁବାସ ଆଇରୋନ ଓ ଏଗ୍ରିକଲ୍ଚରାଲ ଇନଡସ୍ଟ୍ରି, କେଶିଙ୍ଗା, ଓମଫେଡ, ଭବାନୀପାଟଣା, ବେଦାନ୍ତ, ଲାଞ୍ଜିଗଢ଼),୧୭ ଗୋଟି ଦ୍ରବ୍ୟର ସଂକଳନ ୨୦୧୨ -୧୩ ମସିହାରୁ ୨୦୧୬ -୧୭ ମସିହାର ପ୍ରଥମ ତ୍ରୈମାସିକ ଆଧାରରେ ସଂକଳନ କରାଯାଇଅଛି ।\nଜାତୀୟ ନମୂନା ସର୍ବେକ୍ଷଣ\nଜିଲ୍ଲା ଯୋଜନା ଓ ସମୀକ୍ଷା ଶାଖା ୧୯୫୮ ମସିହାରୁ ଜାତୀୟ ନମୁନା ସର୍ବେକ୍ଷଣ କାର୍ଯ୍ୟକ୍ରମରେ ରାଜ୍ୟ ଅର୍ଥନୀତି ଓ ପରିସଂଖ୍ୟାନ ନିର୍ଦ୍ଦେଶାଳୟର ପ୍ରତ୍ୟକ୍ଷ ତତ୍ବାବଧାନରେ କାର୍ଯ୍ୟ କରିଆସୁଛି । ପ୍ରତିବର୍ଷ ବିଭିନ୍ନ ପରିକ୍ରମାରେ ରାଜ୍ୟ ସରକାରଙ୍କ ତରଫରୁ ରାଜ୍ୟର ସାମାଜିକ ଓ ଅର୍ଥନୈତିକ ତଥ୍ୟାବଳୀମ।ନ ନମୁନା ସଗୃହୀତ କରିଆସୁଛି। ।\n୨୦୧୭-୧୮ ମସିହାରେ ୭୫ ତମ ପରିକ୍ରମାରେ ୧୬ ଟି ଗ୍ରାମାଞ୍ଚଳ ଓ ୪ ଟି ସହରାଞ୍ଚଳ ନମୁନ।ର କ୍ଷେତ୍ର ସର୍ବେକ୍ଷଣ କାର୍ଯ୍ୟ ୨୦୧୮ ମସିହା ଜୁନ ମାସରେ ପରିସମାପ୍ତି ହେବ । ୭୬ ତମ ପରିକ୍ରମ।ରେ କ୍ଷେତ୍ର ସର୍ବେକ୍ଷଣ କାର୍ଯ୍ୟ ଜୁଲାଇ ୨୦୧୮ ରୁ ଆରମ୍ଭ ହେବ ।\nସର୍ବେକ୍ଷଣର ବିଷୟବସ୍ତୁ - ୩ ଗୋଟି ବିଷୟ ବସ୍ତୁ ଉପରେ ୭୫ ତମ ସର୍ବେକ୍ଷଣ କାର୍ଯ୍ୟ କରାଯାଉଛି । ସେଗୁଡିକ ହେଲା - ସାମାଜିକ ଉପଭୋଗ , ବଞ୍ଚିବାର ସ୍ତର ଓ ସାମାଜିକ ଅସମାନତା ।\n(କ) ସାମାଜିକ ପାରିବାରିକ ଖାଉଟି ଦ୍ରବ୍ୟ ବ୍ୟବହାରକାରୀ ଖର୍ଚ୍ଚ - ନମୁନା ଗ୍ରାମରେ ପ୍ରତ୍ୟେକ ପରିବାରର ସାମାଜିକ ପାରିବାରିକ ଖାଉଟି ଦ୍ରବ୍ୟ ବ୍ୟବହାରକାରୀ ଖର୍ଚ୍ଚ ସଗୃହୀତ କରି ସେମାନଙ୍କର ଅର୍ଥନୈତିକ ଅବସ୍ଥା ନିର୍ଦ୍ଧାରଣ କରାଯାଏ ।\n(ଖ) ସାମାଜିକ ପାରିବାରିକ ସ୍ୱାସ୍ଥ୍ୟ- ଏହି ସାମାଜିକ ପାରିବାରିକ ସ୍ୱାସ୍ଥ୍ୟ ସର୍ବେକ୍ଷଣ ଦ୍ବାରା ନମୁନା ଗ୍ରାମରେ ପ୍ରତ୍ୟେକ ପରିବାରର ସ୍ୱାସ୍ଥ୍ୟ ସମ୍ବନ୍ଧୀୟ ତଥ୍ୟ ସଗୃହୀତ କରାଯାଏ । ଏହି ସର୍ବେକ୍ଷଣର ମୁଖ୍ୟ ବିଷୟ ବସ୍ତୁ ହେଲା - ବୟସ ଅନୁପାତରେ ,ଲିଙ୍ଗ ଅନୁପାତରେ ଏବଂ ଅଞ୍ଚଳ ଅନୁପାତରେ ହେଉଥିବା ଅସୁସ୍ଥ ସମ୍ବନ୍ଧୀୟ ତଥ୍ୟାବଳି ସଂଗ୍ରହ କରାଯାଏ । ଏହା ବ୍ୟତୀତ ସରକାରୀ ଅତ୍ୟାବଶ୍ୟକ ସ୍ୱାସ୍ଥ୍ୟ ସେବା ଓ ବେସରକାରୀ ସ୍ୱାସ୍ଥ୍ୟ ସେବା , ସାଧାରଣ ଲୋକ କେତେ ମାତ୍ରାରେ ଉପଭୋଗ କରୁଛନ୍ତି ସେ ବାବଦକୁ କେତେ ଟଙ୍କା ଖର୍ଚ୍ଚ କରୁଛନ୍ତି ଏବଂ ସେବା ଉପଚାର କେମିତି ପାଉଛନ୍ତି ଏସବୁର ତଥ୍ୟ ଏହି ସର୍ବେକ୍ଷଣ ଦ୍ବାରା ଆକଳନ କରାଯାଏ ।\n(ଗ) ସାମାଜିକ ପାରିବାରିକ ଶିକ୍ଷା - ଏହି ସର୍ବେକ୍ଷଣ ଦ୍ବାରା ପରିବାରର ସଭ୍ୟ ଶିକ୍ଷା ସମ୍ବନ୍ଧରେ କେତେ ଟଙ୍କା ଖର୍ଚ୍ଚ କରୁଛନ୍ତି ଏବଂ କେତେ ଜଣ ସଦସ୍ୟ ବର୍ତ୍ତମାନ ପାଠ ପଢୁଛନ୍ତି , କେତେ ଜଣ ଅଧାରୁ ପାଠ ଛାଡୁଛନ୍ତି ଏହି ସବୁ ତଥ୍ୟ ସର୍ବେକ୍ଷଣ ଦ୍ବାରା ସଗୃହୀତ କରାଯାଇଥାଏ । ଆହୁରି ମଧ୍ୟ କେଉଁମାନେ ସରକାରୀ ଓ ବେସରକାରୀ ଅନୁଷ୍ଠାନରେ ଶିକ୍ଷା ଲାଭ କରୁଛନ୍ତି ଏହାର ତଥ୍ୟାବଳି ଏହି ସର୍ବେକ୍ଷଣ ଦ୍ବାରା କରାଯାଏ । ଯେଉଁମାନେ ବେସରକାରୀ ଶିକ୍ଷାନୁଷ୍ଠାନରେ ଶିକ୍ଷା ଗ୍ରହଣ କରୁଛନ୍ତି ତାହାର ବିଧିବଦ୍ଧ କାରଣ ମଧ୍ୟ ସେହି ପରିବାରରୁ ଗ୍ରହଣ କରାଯାଏ ।\nଜିଲ୍ଲା ଯୋଜନା ଓ ସମୀକ୍ଷା ଶାଖା , କଳାହାଣ୍ଡିକୁ ବିଭିନ୍ନ ପ୍ରକାର ମୂଲ୍ୟ ସଂଗ୍ରହ କରିବାକୁ ଅର୍ଥନୀତି ଓ ପରିସଂଖ୍ୟାନ ନିର୍ଦ୍ଦେଶାଳୟ, ଭୁବନେଶ୍ବର ର ଆଦେଶ ରହିଅଛି । ସେଗୁଡିକ ହେଲା - କୃଷିଜାତ ଦ୍ରବ୍ୟର କ୍ଷେତ୍ର ଅମଳ ଓ ପାଇକାରୀ ମୂଲ୍ୟ, କେତେକ ନିର୍ଦ୍ଧାରିତ ଦ୍ରବ୍ୟର ଗ୍ରାମାଞ୍ଚଳ ଓ ସହରାଞ୍ଚଳ ଖୁଚୁରା ମୂଲ୍ୟ , ପଶୁ ତଥା ପଶୁଠାରୁ ଉତ୍ପନ୍ନ ଦ୍ରବ୍ୟର ଉତ୍ପାଦନ ମୂଲ୍ୟ ଏବଂ ଗୋଖାଦ୍ୟର ପାଇକାରୀ ମୂଲ୍ୟ ସଂଗ୍ରହ କରାଯାଏ । ୨୦୧୭ -୧୮ ବର୍ଷରେ ଖୁଚୁରା ଓ ପାଇକାରୀ ମୂଲ୍ୟ ୪ ଗୋଟି କେନ୍ଦ୍ରରୁ ସଗୃହୀତ କରାଯାଉଅଛି । ଗୋଖାଦ୍ୟର ପାଇକାରୀ ମୂଲ୍ୟ , ସହରାଞ୍ଚଳ ଖୁଚୁରା ମୂଲ୍ୟ ଯଥା - ପଶୁ , ପକ୍ଷୀ , ମାଛ , ମାଂସ , ଅଣ୍ଡା , ଦୁଗ୍ଧ ଓ ଦୁଗ୍ଧଜାତ ଦ୍ରବ୍ୟର ଉତ୍ପାଦନ ମୂଲ୍ୟ କଳାହାଣ୍ଡି ଜିଲ୍ଲା ସଦର ମହକୁମା ଭବାନୀପାଟନା କେନ୍ଦ୍ରରୁ ତ୍ରୟମ।ସିକ ଭିତ୍ତିରେ ସଂଗ୍ରହ କରାଯାଏ ।\nଜାନୁୟାରୀ ୨୦୧୭ ରୁ ଡିସେମ୍ବର ୨୦୧୭ କୁ ମୂଳ ବର୍ଷ ଭାବେ ପରିଗଣିତ କରାଯାଇଅଛି ଏବଂ ଡିସେମ୍ବର ୨୦୧୭ ପର୍ଯ୍ୟନ୍ତ ମୂଲ୍ୟ ସଗୃହୀତ ହୋଇସାରିଛି । ଜାନୁୟାରୀ ୨୦୧୮ ରୁ ଖାଉଟି ମୂଲ୍ୟ ସୂଚନାଙ୍କ ଜିଲ୍ଲା ସ୍ତରରେ ପରିପ୍ରକାଶ କରାଯିବ ।\nଆଞ୍ଚଳିକ ସ୍ତରରେ ଉନ୍ନୟନ ନିମନ୍ତେ ମୌଳିକ ପରିସଂଖ୍ୟାନ\nତୃଣମୂଳ ସ୍ତରରେ ସରକାରୀ ଯୋଜନାର କାର୍ଯ୍ୟକାରୀ ଓ ଆବଶ୍ୟକୀୟ କାର୍ଯ୍ୟାନୁଷ୍ଠାନ ନିମନ୍ତେ ଗ୍ରାମ୍ୟସ୍ତରୀୟ ପରିସଂଖ୍ୟାନ ତଥ୍ୟ ସଂଗ୍ରହ ଏହି ଯୋଜନାର ଲକ୍ଷ୍ୟ । ୨୦୧୭ -୧୮ ମସିହାରେ ଏହି ଜିଲ୍ଲାରେ ୨୨୫୩ ଟି ଗ୍ରାମରେ ଏହି ସର୍ବେକ୍ଷଣ କାର୍ଯ୍ୟ ଜିଲ୍ଲା ଯୋଜନା ଓ ସମୀକ୍ଷା କାର୍ଯ୍ୟ।ଳୟ କ୍ଷେତ୍ର କର୍ମଚାରୀମାନଙ୍କ ଦ୍ବାରା ସମାପନ ହୋଇଅଛି ।\nଗୃହପ୍ରକୋଷ୍ଠ (ସହରାଞ୍ଚଳ)ଭାରତ ସରକାରଙ୍କ ଜାତୀୟ ଗୃହ ସଂସ୍ଥା (ଏନବିଓ) ଦ୍ବାରା ପରିଚାଳିତ ପ୍ରକଳ୍ପ ଅନୁଯାୟୀ ଜିଲ୍ଲାର ପ୍ରମୁଖ ସହର ଭବାନୀପାଟନାରୁ ଗୃହ ନିର୍ମାଣ ଉପକରଣ , ବଜାର ଦର , ମଜୁରୀ ଇତ୍ୟାଦିର ତଥ୍ୟାବଳୀ ତ୍ରେୟମାସିକ ଭାବରେ ସଂଗ୍ରହ କରାଯାଇ ମାର୍ଚ୍ଚ-୨୦୧୮ ପର୍ଯ୍ୟନ୍ତ ନିର୍ଦ୍ଦେଶାଳୟକୁ ପ୍ରେରଣ କରାଯାଇଅଛି ।\nଓଡିଶା ସରକାରଙ୍କ ଦ୍ବାରା ପରିଚାଳିତ ପ୍ରକଳ୍ପ ଅନୁଯାୟୀ ଉତ୍କେଲା ଓ ଜୟପଟନା , ଏହି ଦୁଇଟି କେନ୍ଦ୍ରରୁ ନିର୍ମାଣ ଉପକରଣ , ବଜାର ଦର , ମଜୁରୀ ଇତ୍ୟାଦି ତଥ୍ୟାବଳୀ ତ୍ରେୟମାସିକ ଭାବରେ ସଂଗ୍ରହ କରାଯାଇ ମାର୍ଚ୍ଚ -୨୦୧୮ ପର୍ଯ୍ୟନ୍ତ ନିର୍ଦ୍ଦେଶାଳୟକୁ ପ୍ରେରଣ କରାଯାଇଅଛି ।\nଏହି କାର୍ଯ୍ୟକ୍ରମର ମୂଖ୍ୟ ଉଦ୍ଦେଶ୍ୟ ହେଲା - ଜିଲ୍ଲା ତଥା ରାଜ୍ୟର ଚାଷୀମାନଙ୍କର ସଂଖ୍ୟା ଓ ଚଷାଜୋତର ପରିମାଣ ନିର୍ଦ୍ଧାରଣ କରିବା । ଏହି କାର୍ଯ୍ୟକ୍ରମରେ ଜମି ବିନିଯୋଗ, ଶସ୍ୟପ୍ରକରଣ , ପଶୁ ସମ୍ପଦ , କୃଷି ଯନ୍ତ୍ରପାତି , ବିହନ, ସାର, କୀଟନାଶକର ବ୍ୟବହାର ଓ କୃଷିଋଣ ଇତ୍ୟାଦିର ତଥ୍ୟ ସଂଗ୍ରହ କରାଯାଏ । ଏହି କାର୍ଯ୍ୟକ୍ରମର ୩ ଟି ପର୍ଯ୍ୟାୟର କ୍ଷେତ୍ର କାର୍ଯ୍ୟ ଏହି ଜିଲ୍ଲାରେ ସମାପ୍ତି ହୋଇଯାଇଛି ।\nଜିଲ୍ଲା ପରିସଂଖ୍ୟାନ ହସ୍ତ ପୁସ୍ତିକା ୨୦୧୫ ପ୍ରକାଶିତ ହୋଇସାରିଛି । ଏହି ପୁସ୍ତିକା ସର୍ବସାଧାରଣଙ୍କ ପାଇଁ ଖଣ୍ଡ ପିଛା ୨୫ ଟଙ୍କାରେ ଜିଲ୍ଲା ଯୋଜନା ଓ ପରିସଂଖ୍ୟାନ କାର୍ଯ୍ୟ।ଳୟରେ ବିକ୍ରି କରାଯାଉଅଛି ।\nଷଷ୍ଠ ଅର୍ଥନୈତିକ ଗଣନା\nଏହି କେନ୍ଦ୍ରୀୟ ଯୋଜନାର ଲକ୍ଷ୍ୟ ହେଉଛି , ରାଜ୍ୟ ଭୌଗଳିକ ପରିସୀମା ଅନ୍ତର୍ଗତ ଉଦ୍ୟୋଗକାରୀଙ୍କ କାର୍ଯ୍ୟକଳାପ ସମ୍ବନ୍ଧୀୟ ତଥ୍ୟ ସଂଗ୍ରହ କରିବା । ଏହି ଗଣନାରେ ରାଜ୍ୟରେ ନିୟୋଜନ ସମସ୍ତ କୃଷି ଉଦ୍ୟୋଗ (ଶସ୍ୟ ଉତ୍ପାଦନ ଓ ଚ।ର।ରୋପଣ ବ୍ୟତୀତ ) ଓ ଅଣକୃଷି କାର୍ଯ୍ୟ ଅନ୍ତର୍ଭୁକ୍ତ , ଷଷ୍ଠ ଅର୍ଥନୈତିକ ଗଣନାର ଜିଲ୍ଲାସ୍ତରୀୟ ରିପୋର୍ଟ ୨୦୧୭ -୧୮ ମସିହାରେ ପ୍ରକାଶିତ ହୋଇଅଛି ।\nସରକାରୀ କାର୍ଯ୍ୟ।ଳୟରୁ ବାର୍ଷିକ ସଗୃହୀତ ହେଉଥିବା ପରିସଂଖ୍ୟା\nପଞ୍ଜୀକରଣ ପେଶାଦାର ଆଇନଜୀବୀ ।\nସାପକାମୁଡା ଓ ଜଙ୍ଗଲୀପଶୁ ଆକ୍ରମଣରେ ମୃତ୍ୟୁ ଗ୍ରହଣ କରିବା ।\nରାସ୍ତାଜନିତ ଦୁର୍ଘଟଣା ।\nପ୍ର।କୃତିକ ବିପର୍ଯୟ ।\nଓଡିଶା ବିକ୍ରିକର / ସେଣ୍ଟ୍ରାଲ ବିକ୍ରିକର ।\nଜମିରୁ ସଗୃହୀତ ହେଉଥିବା ରାଜସ୍ୱ ।\nଆମୋଦ ପ୍ରମୋଦ ଟିକସ ।\nଅବକାରୀ ପରିସଂଖ୍ୟାନ ।\nସ୍ୱଳ୍ପ ସଞ୍ଚୟ ପରିସଂଖ୍ୟାନ ।\nପଞ୍ଜୀକରଣ ପରିସଂଖ୍ୟାନ ।
